open-index/open-wikipedia-markdown huggingface dataset:
Glynis Johns

**Glynis Margaret Payne Johns**, mas conoixida por o suyo nombre artistico de **Glynis Johns**, naixida de Pretoria (Unión Sudafricana) o 5 d'octubre de 1923 y muerta en Los Angeles (California, Estaus Unius) o 4 de chinero de 2024, estió una destacada actriz, bailarina y cantaire britanica, activa en o cine britanico y en o cine internacional dende meyaus d'os ayos 1920 dica finals d'os anyos 1990, con bels premios recibius mientres a suya carrera cinematografica, en destacando una nominación en a 33<sup>ena</sup> edición d'os Premios Oscar a la Millor Actriz Segundaria y una nominación en a 20<sup>ena edición d'os Premios Globos d'Oro a la Millor Actriz Dramatica.

D'entre la suya filmografía, se pueden destacar as suyas interpretacions en nellas cintas como *[[49th Parallel]]* (1841, Michael Powell), *[[Miranda (cinta de 1948)|Miranda]]* (1948, Ken Annakin), *[[Third Time Lucky (cinta de 1949)|Third Time Lucky]]* (1949, Gordon Parry), *[[No Highway in the Sky]]* (1951, Henry Koster), *[[The Sword and the Rose]]* (1953, Ken Annakin), *[[The Weak and the Wicked]]* (1954, J. Lee Thompson), *[[The Court Jester]]* (1955, Melvin Frank y Norman Panama), *[[The Sundowners (cinta de 1960)|The Sundowners]]* (1950, Fred Zinnemann), *[[The Cabinet of Caligari]]* (1962, Roger Kay), *[[The Chapman Report]]* (1962, George Cukor) u *[[Mary Poppins (cinta)|Mary Poppins]]* (1964, Robert Stevenson).

## Filmografía

## Referencias

## Se veiga tamién
* Cintas interpretadas por Glynis Johns.

## Vinclos externos

*  Glynis Johns en Internet Movie Database.
*  Glynis Johns en Internet Broadway Database.
*  Glynis Johns en TCM Movie Database.
*  Glynis Johns en Screenonline d'o *[[British Film Institute]]*.
*  Glynis Johns en Discogs.
Sindicato

Un **sindicato** (d'o griego συνδικος *syndikos*, y iste d'o prefixo συν- *syn-*, ‘con’, y δικειν *dikein*, 'fer chusticia'—d'a mesma familia que δηκαιος *dekaios*), ye una asociación integrada por treballadors en esfensa y promoción d'os suyos intreses laborals, debant de l'emplegador con qui son relacionaus por un contracto, as cambras patronals, u o Estau. O concepto de sindicato permite identificar a una organización de chent treballadora que se desarrolla pa esfender os intreses economicos, profesionals y socials vinclaus a las fainas que levan a cabo qui la componen.

## Vinclos externos
Christian Oliver

**Christian Oliver**, naixiu de Celle (Baixa Saxonia, Alemanya Occidental) o 3 de marzo de 1972 y muerto lo 4 de chinero de 2024 en un accident d'aviación en as costas de Sant Vicent y as Granadinas, amán d'a isla de Bequia, chunto con sus dos fillas, estió un actor, actor de voz y modelo alemán, activo en o cine alemán dende meyaus d'os anyos 1990 dica la suya muerte.

D'entre a suya filmografía, se pueden destacar as suyas interpretacions en bellas cintas como *[[The Good German]]* (2006, Steven Soderbergh, *[[Valkyrie (cinta)|Valkyrie]]* (2008, Bryan Singer), *[[The Three Musketeers (cinta de 2011)|The Three Musketeers]]* (2011, Paul W. S. Anderson) u *[[Indiana Jones and the Dial of Destiny]]* (2023, James Mangold).

## Filmografía

## Referencias

## Vinclos externos

*  Pachina web oficial de Christian Oliver.
*  Christian Oliver en Internet Movie Database.
Rosie Reyes

**Rosa María Reyes Delgado**, conoixida esportivament como **Rosie Reyes**, **''Pajarita'' Reyes** u **Rosie Darmon**, naixida de Ciudat de Mexico (Mexico) lo 23 de marzo de 1939 y muerta en ixa mesma capital o 4 de chinero de 2024, estió una chugadora de tenis mexicana, activa en o mundo d'o tenis dende finals d'os anyos 1950 dica finals d'os anyos 1970.

Partecipó en os Chuegos Olimpicos de Mexico 1968 en dobles y dobles mixtos, estando lo tenis en ixa edición un esporte de demostración, ganando-ie una medalla d'oro, una d'archent y una atra de bronce. Tamién ganó un títol de Grand Slam, o Torneyo de Roland Garros de 1958 en a modalidat de dobles, chunto con Yolanda Ramírez, estando las primeras mexicanas en ganar un títol de Grand Slam, y tamién plegó en semifinals en l'Open d'Australia en 1965 y tres vegadas en o Torneyo de Wimbledon, en 1957, 1958 y 1959.

En 1960 casó con o tenista francés Pierre Darmon, con qui formó parella en cuantos partius en dobles, y dimpués d'a suya voda obtenió la nacionalidat francesa.

## Carrera esportiva
### Chuegos Olimpicos
Rosie Reyes partecipó en os Chuegos Olimpicos de Mexico 1968 en as modalidaz de dobles y dobles mixtos, estando en ixa edición o tenis encara un esporte de demostración, ganando-ne-ie una medalla d'oro, una d'archent y una atra de bronce (ista zaguera formando parella con su mariu, Pierre Darmon).

### Torneyos de Grand Slam
#### Torneyo de Roland Garros
En o Torneyo de Roland Garros, Rosie Reyes participó en a edición de 1958 en a modalidat de dobles, fendo parella con a tamién mexicana  Yolanda Ramírez, estando asinas as primeras mexicanas en ganar un títol de Grand Slam.

En a edición de 1974 plegó dica semifinals en a modalidat de dobles, fendo parella con o mexicano Marcelo Lara.

Tamién participó en dobles (siempre con Yolanda Ramírez) en as edicions de 1957 (eliminadas por Shirley Bloomer
y Darlene Hard) y 1959 (eliminadas por Sandra Reynolds y Renée Schuurman).

#### Torneyo de Wimbledon
En o Torneyo de Wimbledon partecipó en tres edicions, en 1957, 1958 y 1959, plegando en todas tres a semifinals, fendo parella con Yolanda Ramírez.

## Referencias
David Soul

**David Soul** (nombre artistico de **David Richard Solberg**), naixiu de Chicago (Illinois, Estaus Unius) o 28 d'agosto de 1943 y muerto en Londres (Reino Uniu) o 4 de chinero de 2024, estió un actor y cantaire estausunidense, activo en o cine estausunidense y en a televisión dende primerías d'os anyos 1960 dica meyaus d'os anyos 2010. Con l'actriz Julia Nickson son os pais d'a cantautora China Soul.

D'entre a suya filmografía, se pueden destacar as suyas interpretacions en bellas cintas como *[[Magnum Force]]* (1973, Ted Post), *[[The Key to Rebecca (cinta)|The Key to Rebecca]]* (1985, David Hemmings), *[[Appointment with Death (cinta)|Appointment with Death]]* (1988, Michael Winner), *[[Starsky & Hutch (cinta)|Starsky & Hutch]]* (2004, Todd Phillips) u *[[Farewell (cinta de 2009)|Farewell]]* (2009, Christian Carion). Tanimientres, ye muito mas conoixiu por os suyos papels en series de televisión, en destacando *[[Starsky & Hutch]]* (1977-1979), a on interpretaba a lo *[[sarchento]] Kenneth Richard "Hutch" Hutchinson*.

## Filmografía

## Referencias

## Se veiga tamién
* Cintas interpretadas por David Soul.

## Vinclos externos

*  Pachina web oficial de David Soul.
*  David Soul en Internet Movie Database.
40 grados a la sombra

***40 grados a la sombra*** (títol orichinal en castellano, en aragonés ***40 graus a la uembra***, estrenada en Aragón con o suyo títol orichinal) ye una cinta de cine de comedia coproducida por o cine espanyol y lo cine archentino estrenada l'anyo 1967, dirichida por Mariano Ozores seguntes un guión orichinal d'Elena Tarche, lo mesmo Mariano Ozores y Alfonso Paso, con una banda sonora orichinal de Guillermo Teruel, una dirección de fotografía de Vicente Minaya y una producción cinematografica de Néstor Gaffet ta las productoras *[[Cinehit]]* y *[[Productores Exhibidores Films Sociedad Anónima]]*. L'elenco d'a cinta ye formau, en os suyos papels principals, por os actors Gracita Morales, Antonio Ozores, Manuel Velasco, Xan das Bolas, Rafael Hernández, Vicente Roca, José Manuel Martín, Julio Riscal, Alfredo Landa, Erika Wallner, Julieta Serrano, Laly Soldevila, Luis Rivera, Venancio Muro, José Luis Carbonell, José Luis López Vázquez, Perla Cristal, Goyo Lebrero, Rogelio Madrid, Mario Morales, Ana María Morales, Paloma Cela, Lourdes Albert y Claudine Coppin.

A cinta sigue as peripecias d'unas familias en vacanzas; en a primera *Jacinto* ha ninviau a su muller a Benidorm y conta con disfrutar d'a suya soledat de cuasi que soltero en a ciudat de Madrit, a on contina treballado. En a segunda, *Máximo* marcha con su muller y su cunyada a una casa en a montanya, a on preba de gallar con una vecina sora. Y en a tercera, formada por *Filomena* y *Evaristo*, marchan de vacanzas enta la placha, a on troban a una atra parella que los aculle con éls en saber que *Evaristo* conduz a grúa municipal de Madrit.

A cinta s'ambienta en a suya epoca actual (1967) en Madrit y Benidorm y las suyas escenas se filmoron en Becerril de la Sierra, Collado Villalba y Navacerrada en a Comunidat de Madrit y en Benidorm en a provincia d'Alicant en o País Valenciano.

## Elenco

## Se veiga tamién
* Cine en 1967.
* Cintas de 1967.

## Referencias
Objetivo: Bi-KI-NI

***Objetivo: Bi-KI-NI*** (títol orichinal en castellano, en aragonés ***Obchectivo: Bi-KI-NI***, estrenada en Aragón con o suyo títol orichinal) ye una cinta de cine de comedia parodica de cine espanyol estrenada l'anyo 1969, dirichida por Mariano Ozores seguntes un guión orichinal d'él mesmo, con una banda sonora orichinal de José Torregrosa, una dirección de fotografía de Vicente Minaya y una producción cinematografica ta la productora cinematografica *[[Ízaro Films]]*. Fan parte de l'elenco d'a cinta, en os suyos papels principals, os actors José Luis López Vázquez, Gracita Morales, Antonio Ozores, Alicia Tomás, Marisol Ayuso, Emilio Laguna, Paloma Cela, Paquita Torres, Xan das Bolas y Mario Morales.

A cinta ye una clara parodia d'as cintas de cine d'espías (y mas que mas d'as cintas de *[[James Bond]]*), y en ella *Acacio Rendueles* y *Justina Salguero* son una parella que vive de fer chicoz timos y bel día, en dentrar en u bar, *Acacio* prene en creyendo que ye la suya pastilla un microfilm que preba de vender un espía a qui millor li pague. Dende alavez, los persiguen os espías de Rusia, d'Estaus Unius y de China y tamién os miembros d'una "periglosa" organización internacional. *Acacio* ye secuestrau de contino por polidas mullers de cadaguno d'os grupos perseguidors y él, que no sabe cosa d'o microfilm, creye que ye un gran seductor de mullers, dica que *Justina*, que sí que ha sospeitau bien luego lo que buscan os espías, li explica lo gran problema: en un breu periodo de tiempo, lo microfilm se destruyirá, y si encara ye en o suyo cuerpo, él morirá.

A cinta s'ambienta en a suya epoca actual (1969) en a Costa d'o Sol en a provincia de Malaga, y las suyas escenas se filmoron en Torremolinos en ixa mesma provincia d'Andalucía.

## Elenco

## Se veiga tamién
* Cine en 1969.
* Cintas de 1969.

## Referencias
Wikidata

**Wikidata** es una base de conoiximientos editada en colaboración y alochada por a Fundación Wikimedia. Tien l'obchectivo de proporcionar una fuent común de datos que puedan estar emplegaus por prochectos de Wikimedia como Wikipedia, y por cualsiquier atra persona, baixo una licencia CC0 de dominio publico. Isto ye similar a la forma en que Wikimedia Commons proporciona almagazenamiento pa archivos multimedia y acceso a istos archivos para toz os prochectos de Wikimedia. Wikidata funciona y opera con o software Wikibase.

En primerías de 2023, Wikidata contaba con 1,54 mil millons de declaracions d'elementos (tripleta semantica).

## Referencias

## Vinclos externos
*
Telefono móbil

Un **telefono móbil** (alcorzau a sobén como **móbil**) ye un dispositivo electronico portatil, que puet permitir trucadas a traviés d'una onda de radiofrecuencia, mientres l'usuario se ye movendo adintro d'un aria de servicio telefonico. Amás d'a función de voz estándard d'un telefono, os móbils actuals pueden suportar muitos servicios adicionals, como os SMS pa mensaches de texto, correu electronico, commutación de paquez pa l'acceso a Internet, chuegos, bluetooth, infrarroyos (IRDA), camara con videogravadera y MMS pa ninviar mensaches con fotos y video.

O enlace de radiofrecuencia estableixe una connexión con os sistemas de conmutación d'un operador de telefonía móbil, que proporciona acceso a o ret telefonica publico conmutau (PSTN). O concepto d'un ret de radio celular s'inventó en l'any 1947 en os Laboratorios Bell. En 1957, l'incheniero sovietico Leonid Kuprianóvich creyó o primer telefono móbil experimental, desarrollando-se dimpués o primer sistema de telefonia móbil en a Unión Sovietica, emplegau, en primeras, por medicos, servicios d'emerchencia y hespitals, y posteriorment de forma cheneral. Dica l'anyo 1983 no se fabricoron os primers equipes en os Estaus Unius. A radio celular consiste en una tecnica que ofreixe telefonia móbil en emplegar un espectro electromagnetico.

## Referencias
Giulio Santagata

**Giulio Santagata**, naixiu de Zocca (Modena, Italia) l'1 d'octubre de 1949 y muerto en Modena (Modena, Italia) lo 5 de chinero de 2024, estió un politico y economista italiano d'ideolochía d'ezquierda, deputau en a Cambra d'os Deputaus en as XIV. XV y XVI lechislaturas. Estió tamién ministro en o Gubierno de Romano Prodi, ocupando la cartera d'o Ministerio ta la Implementación d'o Programa de Gubierno dende 2006 dica 2008.

## Referencias

## Vinclos externos
*
Zahirul Haque

**Zahirul Haque** puet estar:

* **[[Zahirul Haque (actor)]]** (1942-1993), un actor, director cinematografico y guionista bangladeshí.
* **[[Zahirul Haque (futbolista)]]** (1935-2024) , un futbolista bangladeshí.
Star of Midnight

***Star of Midnight*** (títol orichinal en anglés, en aragonés ***Estrela de meyanueit***, estrenada en Aragón con o suyo títol traduciu enta lo castellano como ***Estrella de medianoche***) ye una cinta de cine estausunidense de cine de comedia d'intriga estrenada l'anyo 1935, dirichida por Stephen Roberts seguntes un guión adaptau por Howard J. Green y Edward Kaufman (basau en *Star of Midnight*, una novela que encara no heba publicau Arthur Somers Roche y que no publicó que dica 1936). A suya banda sonora orichinal ye de Max Steiner, con una dirección de fotografía de J. Roy Hunt y una producción cinematografica a lo cudiau de Pandro S. Berman ta la productora cinematografica *[[RKO Pictures]]*. L'elenco d'a cinta ye formau por William Powell, Ginger Rogers, Paul Kelly, Gene Lockhart, Ralph Morgan, Leslie Fenton, J. Farrell MacDonald, Russell Hopton, Vivien Oakland, Robert Emmett O'Connor, Bess Flowers y George Chandler, entre d'atros actors.

Ya fa un anyo que ha desapareixiu la novia de *Tim Winthrop* en Chicago, y creye que se troba en Nueva York, asinas que marcha enta ixa ciudat y contacta con o suyo amigo *Clay "Dal" Dalzell*, un avogau y playboy, y li demana aduya ta trobar-la. Toz dos, chunto con *Donna Mantin*, que ye enamorada de *Dal*, marchan ta veyer una obra teatral protagonizada por *Mary Smith*, una actriz mascarada, que desapaixe nomás que *Winthrop* creye reconoixer en ella a su novia y la clama por su nombre, *Alice*. *Tommy Tennant*, un periodista d'alcavotio, diz que tiene bella información iportant sobre lo caso, pero l'asasinan en a cambra de *Dal* antis de poder revelar a dita información. Ta la Policía, lo principal sospeitoso ye *Dal*, y iste decide investigar ta resolver toz dos misterios, a desaparición d'a mesacha y l'asasinato d'o periodista, con a benevolencia de *Doremus *, l'inspector de Policía al cudiau d'o caso, que no lo creye culpable. Amás, o caso se complica cuan aparixe un matrimonio que tamién busca a *Alice*, en estar ista un posible testigo que puede amostrar la inocencia d'o mariu en un asasinato en Chicago.

A cinta s'ambienta en a suya epoca actual (1935) en a ciudat de Nueva York y las suyas escenas se filmoron en os *[[RKO Studios]]* en Los Angeles (California).

## Elenco

## Se veiga tamién
* Cine en 1935.
* Cintas de 1935.

## Referencias
Mário Zagallo

**Mário Jorge Lobo Zagallo**, conoixiu esportivament como **Zagallo** u **Mário Zagallo**, naixiu d'Atalaia (Alagoas, Brasil) o 9 d'agosto de 1931 y muerto en Rio de Janeiro (Estau de Rio de Janeiro, Brasil) o 5 de chinero de 2024, estió un destacau futbolista y entrenador de fútbol brasileiro activo en o mundo d'o fútbol dende finals d'os anyos 1940 dica meyaus d'os anyos 1960 como chugador y dende ixa calendata dica primerías d'os anyos 2000 como entrenador.

Como chugador, estió chugador succesivament de tres equipos brasileiros, *[[America Football Club]]*, *[[Clube de Regatas do Flamengo]]* y *[[Botafogo de Futebol e Regatas]]*, ganando cuantas vegas lo Campeonato Carioca, entre d'atros títols d'o fútbol brasileiro. Como chugador d'a selección masculina de fútbol de Brasil, ganó dos vegadas a Copa Mundial de Fútbol, en Suecia 1956 y Chile 1962. Como entrenador, n'estió de cuantos equipos brasileiros pero tamién de bellas seleccions nacionals masculinas (Brasil, Kuwait, Arabia Saudita y Emiratos Arabes Unius), con os que ganó cuantas competicions nacionals y internacionals, incluyindo-ie una medalla de bronce en os Chuegos Olimpicos d'Atlanta 1996 con a selección masculina de fútbol sub-23 de Brasil.

Mário Zagallo estió lo primer futbolista en ganar a Copa Mundial de Fúbol como chugador y como entrenador, fita que dica l'inte no han lograu posteriroment que Franz Beckenbauer y Didier Deschamps, y ye un d'os pocos entrenadors que han dirichiu un equipo en dos finals d'ixa competición, fita compartida con Franz Beckenbauer, Carlos Salvador Bilardo y Didier Deschamps. Tamién ye un d'os cuatre unicos entrenadors, chunto con Helmut Schön, Vicente del Bosque y Lionel Scaloni, que han ganau un campionato continental de seleccions y la Copa Mundial. Finalment, ye dica l'inte lo solo futbolista que ha ganau cuatre Copas Mundials (dos como chugador, una como entrenador y una cuatrena como aduyant tecnico).

## Referencias
Zahirul Haque (futbolista)

:*Iste articlo ye sobre lo futbolista bangladeshí Zahirul Haque (1935-2024); ta atros usos, se veiga *'Zahirul Haque**''.

**Zahirul Haque** (en [[Idioma bengalín|bengalín]] **জহিরুল হক**), conoixiu esportivament como **Zahir*', naixiu lo [[5 de chinero]] de [[1935]] de l'actual [[Districto de Brahmanbaria]] ([[División de Chittagong]]) en [[Bangladesh]], alavez en o [[Raj Britanico]] y muerto por [[infarto de miocardio]] lo [[6 de chinero]] de [[2024]] en [[Dhaka]] ([[Districto de Dhaka]], [[Bangladesh]]), estió un [[futbolista]] [[Bangladesh|bangladeshí]] con una destacada carrera futbolistica en [[Pakistán]] y posteriorment en [[Bangladesh]] cuan iste país s'independizó de Pakistán, dende meyaus d'os [[anyos 1950]] dica meyaus d'os [[anyos 1970]].

Chugó succesivament con *Tejgaon Friends Union*, *Central Printing Press*, una segunda vgada con *Tejgaon Friends Union*, tamién una segunda vegada con *Central Printing Press*, con *Police AC* y, finalment, con *Mohammedan SC Dhaka*. Como internacional, chugó en total 16 partius con a [[selección masculina de fútbol de Pakistán]].








*.
Sieglo XII aC

----
O **sieglo XII aC** ye formau por os anyos entre l'anyo 1200 aC y l'anyo 1101 aC, istos dos tamién incluyius.

## Vinclos externos
Labajos

**Labajos** ye un municipio espanyol d'a comunidat autonoma de Castiella y Leyón que se troba en a provincia de Segovia. A suya población ye de 102 habitants (2022) en una superficie de 20,96 km² con una densidat de población de 5 hab/km².

## Referencias
Malcolm Price

**Malcolm Price**, naixiu de Pont-y-pŵl (Galas) o 8 d'aviento de 1937 y muerto lo 6 de chinero de 2024, estió un chugador de rugby galés que chugaba en a posición de centro y que estió internacional con a selección galesa, activo en o mundo d'o esporte dende 1959 dica 1969. Estió succesivament chugador d'o *[[Pontypoll RFC]]* galés y d'os *[[Oldham RLFC]]*, *[[Rochdale Hornets]]* y d'os *[[Salford Red Devils]]* angleses.

## Vinclos externos
*  Estatisticas como chugador.
Fernando Capalla

**Fernando Robles Capalla**, naixiu de Leon (Iloilo, Filipinas) l'1 de noviembre de 1934 y muerto en Davao City (Filipinas) o 6 de chinero de 2024, estió un arcebispe filipino d'a Ilesia Catolica, que ocupó succesivament os cargos de bispe auxiliar de Davao, bispe titular de Grumentum, bispe de Iligan y arcebispe de Davao.

Formau en o Seminario de San Vicente Ferrer en a diocesi de Jaro en Filipinas y en a Universidat St. John's de Nueva York, desembolicó toda la suya carrera pastoral en o suyo país natal, Filipinas. 

En morir, l'apedacoron en a cripta d'a seu de Sant Pero de Davao City

## Referencias

## Vinclos externos
*  ''Archbishop Fernando Robles Capalla'' en *[[Catholic Hierarchy]]*.
Alessandro Argenton

**Alessandro Argenton**, naixiu de Cividale del Friuli (Udine, Reino d'Italia) l'11 de febrero de 1937 y muerto en Bolonya (Bolonya, Italia) lo 7 de chinero de 2024, estió un chinete italiano que participó en prebas d'o concurso olimpico ya sía individual ya por equipos en cinco Chuegos Olimpicos (Roma 1960, Tokio 1964, Mexico 1968, Múnich 1972 y Mont-reyal 1976), conseguindo una medalla d'oro en o concurso completo por equipos en Tokio 1964 y una atra medalla, ista d'archent, en Múnich 1972 en a preba d'o concurso completo individual.

## Referencias

## Vinclos externos
Franz Beckenbauer

**Franz Anton Beckenbauer** (pronunciau en alemán ), naixiu de Múnich (Bavera) l'11 de setiembre de 1945 y muerto en Salzburgo (Salzburgo, Austria) lo 7 de chinero de 2024 estió un futbolista y entrenador de fútbol alemán, activo como chugador profesional dende meyaus d'os anyos 1960 dica meyaus d'os anyos 1980 y como entrenador dende meyaus d'os anyos 1980 dica meyaus d'os anyos 1990. Tamién chugó con a selección alemana, a la que tamién entrenó, y con a que ganó dos Copas Mundials de Fútbol (Alemania 1974 y Italia 1990, ista zaguera como entrenador), amás d'una segunda (Anglaterra 1966) y una tercera (Mexico 1970) plazas. En a Eurocopa, ganó en Belchica 1972 y quedó segundo con a selección alemana en Yugoslavia 1976.

Considerau un d'os millors futbolistas d'a historia d'o fútbol, ganó dos vegadas lo Balón d'Oro, en as edicions de 1972 y 1976. Estió un d'os tres personaches d'o mundo d'o fútbol que ganó la Copa Mundial de Fútbol como chugador y como entrenador, chunto con Mário Zagallo y Didier Deschamps. D'atra man, tamién estió president d'o *[[Fußball-Club Bayern München e.V.]]* y estió lo dirichent d'a candidatura d'Alemanya a la Copa Mundial de Fútbol de 2006, que finalment estió la candidatura ganadora. Tanimientres, en agosto de 2016 s'anunció que se trobaba baixo investigación por frau y blanqueyo de diners en o marco d'ixa mesma candidatura, encara que en 2021 se zarró dita investigación en haber prescrito los feitos investigaus.

## Referencias

## Vinclos externos

*  Pachina web oficial.
José Luis Costa Cenzano

**José Luis Costa Cenzano**, conoixiu esportivament como **Costa** u *Costica*, y naixiu de Ciudad Real, Castiella y Leyón o 6 d'octubre de 1909 y muerto o 26 de chinero de 1986, estió un futbolista espanyol, entrenador y directivo que chugaba de debantero, y que estió parte d'as plantillas d'o Stadium, Zaragoza CD, At. de Madrit y Real Zaragoza. Como entrenador dirichió a la selección española de fútbol mientres tres anyadas en siet partius y como directiu plegó a estar president d'a Reyal Federación Espanyola de Fútbol mientres as anyadas de 1967 y 1970.

## Biografía
Naixiu de Ciudad Real por circumstancias familiars, o suyo pai yera José Costa Gálvez, un zaragozano destinau en ixa ciudat por o Banco d'Espanya a on treballaba. Principió a fer esporte con chent de l'alta sociedat d'a ciudat a on formaron una colla que chugaba a fútbol partius amistosos prenendo o nombre d'os *once negros*, por a color d'o suyo uniforme. Se traslada enta Zaragoza ta estudiar medicina en a Universidat de Zaragoza y contina a suya afición como fútbolista fendo parte d'a plantilla d'o Stadium que poco dimpués se fusiona con o Zaragoza Foot-Ball Club y creyar o Zaragoza CD, o suyo pai tamién dentra en a directiva d'istos equipos. Chuga en o Zaragoza CD mientres tres temporadas, d'antis de chugar cuatre en l'Atlético de Madrid (una en primera nomás) y una en o Real Zaragoza.

Retirau como futbolista en 1935, en 1937 s'incorpora en o bando nacional en a guerra civil espanyola, como brigada en o cuerpo medico militar.

Dimpués d'a Guerra, Costa torna a Madrid y s'incorpora como directivo d'o Atleti, en 1944 forma parte d'a chunta directiva que preside Juan Torzón. Dos anyos dimpués en 1946 ye nombrau secretario d'o club, y tres anyos mas tarde, ye o secretario tecnico. En 1956 fa la suya primera aparición en a Federación Espanyola de Futbol, pus pasa a lo Comité Tecnico d'a mesma, an remaneix cuatro anyos.

En 1960 la Federación decide destituir a Manolo Meana como seleccionador nacional y designa un trío pa substituyir-le. Se trataba de tres medicos: Ramón Gabilondo, Jaime Lazcano y José Luis Costa. Luego dimite Lazcano y s'incorpora Lasplazas. Este trío solo triaba, no entrenaba, pa ixa función contaban con Helenio Herrera. En 1961 dos redotas con Anglaterra y unatra con Austria acaba con o trío de seleccionadores en favor de Pedro Escartín, que en ye o succesor. Costa contina en a directiva d'a Federación y en 1963 en ye o suyo tresorero, y no ye dica 1967 que aconsigue estar o vinteno President d'a Federación, en estar nombrau per o delegau nacional d'Educación Fisica y Esportes, Juan Antonio Samaranch. Con ell en a presidencia, Espanya disputa 20 partius, d'os cuals gana nueu, empata seis y pierde cinco. Baixo o suyo mandato empecipian a esbozar-se as intencions d'organizar un Mundial, que s'aconsiguió en organizando-lo en 1982. Dimpués d'o suyo paso per a presidencia, a vida publica de José Luis Costa cuasi desapareixe y feneixió dimpués d'una larga malotía o 26 de chinero de 1986.

## Vinclos externos
*  Perfil esportivo de José Luis Costa en bdfútbol.
Néstor F. Marqués

**Néstor F. Marqués González**, naixiu de Segovia (Segovia, Castiella y Leyón) l'11 de chunio de 1991, ye un arqueologo y divulgador historico castellanoleyonés, formau en a Universidat Autonoma de Barcelona y con un máster en Aqueolochía d'a Mediterrania en l'Antigüidat por a Universidat Complutense de Madrit, adedicau a la investigación, a docencia y a la divulgación en os campos d'a suya competencia.

Os suyos primers treballos como investigador estioron en o campo d'a Numismatica, mas que mas la correspondient a l'Imperio Romano en a provincia de Segovia. Entre la suya faceta de divulgador historico, estió colaborador d'a serie de televisión *[[Europe from Above]]*, producida por *[[National Geographic]]*, estando amás colaborador d'o programa de divilgación historica *[[El Condensador de Fluzo]]* emitiu por *[[Televisión Española]]*. Ye tamién conoixiu en estar o resposable d'una cuenta en Twitter adedicada a la divulgación historica sobre Roma, dita *Antigua Roma al día*, que gosa publicar efemerides y atras informacions relacionadas con l'Antiga Roma y l'Imperio Romano.

## Obras
### Libros
* 2018: *Un año en la antigua Roma. La vida cotidiana de los romanos a través de su calendario*, Editorial Espasa, ISBN 9788467051513.
* 2019: * Fake News de la antigua Roma. Engaños, propaganda y mentiras de hace 2000 años*, Editorial Espasa, ISBN 9788467055610.
* 2021: *¡Que los Dioses nos ayuden! Religiones, ritos y supersticiones de la antigua Roma*, Editorial Espasa, ISBN 9788467063417.
* 2023: *Momentos de la antigua Roma que cambiaron el mundo*, Editorial Espasa, ISBN 9788467069723.
* 2024: *La Roma de Constantino* (con Pablo Aparicio Resco), Desperta Ferro Ediciones, ISBN 978-84-127443-7-8

### Articlos
* 2013:  *Monedas falsas y retocadas de la ceca latina de Segovia*, en *[[Revista Numismática OMNI]]*, num. 7, p. 57-64.
* 2013:  *Nuevos planteamientos cronológicos e interpretativos sobre la ceca latina de Segovia: una emisión inédita*, en **', num. 257, p.69-93.
* [[2013]]:  ''La moneda falsa en la crisis del siglo XVII. Un resello de 1658-59 sobre una moneda de la ceca latina de Segovia'', en ''[[Gaceta Numismática]]'', num. 186, p. 155-158.
* [[2014]]:  ''La ceca latina de Segovia. Historiografia y planteamientos generales'', en **', num. 10, p.73-90.
* 2015:  *Monedas de Guerra y triunfo de Octaviano. Las series CAESAR DIVI F e IMP CAESAR (RIC I 250 - 274)*, en **, núm. 47, p. 89-104.
* 2016:  *Nuevas tecnologías de la comunicación multimedia aplicadas al puente de la Constitución de Cádiz*, en *Revista de Obras Públicas: Organo profesional de los ingenieros de caminos, canales y puertos*, núm. 3.580, p.56-63.
* 2024:  *Propaganda y poder: el programa monumental de Constantino*, en *[[Desperta Ferro Antigya y Medieval]]*, núm. 83, p.56-61.

## Referencias

## Viclos externos

*  Pachina web oficial.
*  ''Antigua Roma al día'' en Twitter.
La verbena de la Paloma (cinta de 1963)

:*Iste articlo ye sbre una cinta de cine musical de cine espanyol estrenada l'anyo 1963; ta atros usos, se veiga *'La verbena de la Paloma (desambigación)** y **La verbena de la Paloma (cinta)***.

***La verbena de la Paloma*** (títol orichinal en [[Idioma castellano|castellano]], en [[Idioma aragonés|aragonés]] ***A verbena d'a Paloma**', estrenada en Aragón con o suyo títol orichinal) ye una cinta de cine espanyol de cine de comedia musical estrenada l'anyo 1963 y dirichida por José Luis Sáenz de Heredia seguntes un guión adaptau por él mesmo (basau en *[[La verbena de la Paloma]]*, una zarzuela con texto de Ricardo de la Vega y musica de Tomás Bretón estrenada en 1894), con una banda sonora orichinal de Gregorio García Segura, una dirección de fotografía d'Alejandro Ulloa y una producción cinematografica de Cesáreo González y Benito Perojo ta las productoras *[[Producciones Benito Perojo]]*, *[[Suevia Films]]*, *[[Cesáreo González Producciones Cinematográficas]]* y *[[Excisa S.A.]]*. Conta con un elenco d'o cual en fan parte, en os suyos papls principals, os actors Concha Velasco, Vicente Parra, Ángel Garasa, Mercedes Vecino, Milagros Leal, Irán Eory, Félix Fernández, Silvia Solar, Alfredo Landa, Mary Begoña y Miguel Ligero Rodríguez.

A cinta ye, como s'ha dito, una adaptación d'a obra *[[La verbena de la Paloma]]*, una obra teatral con texto de Ricardo de la Vega y musica de Tomás Bretón, estando ista la suya tercera adaptación a lo cine y la primera en color, dimpués de *[[La verbena de la Paloma (cinta de 1921)|La verbena de la Paloma]]* (1921, José Buchs) y *[[La verbena de la Paloma (cinta de 1935)|La verbena de la Paloma]]* (1935, Benito Perojo), y conta la historia de dos polidas mesachas madrilenyas, *Susana* y *Casta*, chirmnas popiellas a qui su tía quiere emparellar con *Hilarión*, un cabalero apoticario d'edat abanzada. Tnimientres, ixo no li cuaca a *Julián*, que ye lo novio de *Susana* y que amuestra bien luego estar muit enzelau. A cosa se complica cuan *Hilarión*, a instancias d'a tía d'as dos mesachas, desempenya dos mantons de Manila d'a familia ta que las mesachas l'acompanyen a la verbena d'a Paloma. *Julián* decide en consecuencia convidar a ir-ie a l'estanquera, ta enzelar él a *Susana*, y dimpués a demanar a un amigo que li ampre la suya novia con o mesmo obchectivo.

A cinta s'ambienta en a ciudat de Madrit en dos momentos historicos diferents: d'una man en a epoca actual d'a cinta (1963) y d'atra en o momento actual d'a composición d'a zarzuela (1894) y las suyas escenas se filmoron en ixa mesma capital.

*La verbena de la Paloma* recibió dos Premios d'o Sindicato Nacional del Espectáculo en a suya 23<sup>ena</sup> edición, a la Millor Cinta y a la Millor Dirección Artistica.

## Elenco

## Se veiga tamién
* Cine en 1963.
* Cintas de 1963.

## Referencias
Lo chiamavano Trinità...

***Lo chiamavano Trinità...*** (títol orichinal en italiano, en aragonés ***Lo clamaban Trinidat...***, estrenada en Aragón con o suyo títol traduciu enta lo castellano como ***Lo llamaban Trinidad***) ye una cinta de cine italiano de cine de western de comedia (un "spaghetti western") estrenada l'anyo 1970, dirichida por Enzo Barboni seguntes un guión orichinal d'él mesmo, con una banda sonora orichinal de Franco Micalizzi, una dirección de fotografía d'Aldo Giordan y una producción cinematografica d'Italo Zingarelli ta la productora cinematografica *[[West Film]]*. Fan parte de l'elenco d'a cinta, entre d'atros actors, Terence Hill, Bud Spencer, Farley Granger, Steffen Zacharias, Dan Sturkie, Gisela Hahn, Elena Pedemonte, Ezio Marano, Luciano Rossi, Michele Cimarosa, Ugo Sasso, Remo Capitani, Riccardo Pizzuti, Paolo Magalotti, Antonio Monselesan, Gaetano Imbrò y Gigi Bonos. Estió la primera d'una serie de cintas, que continó con *[[...continuavano a chiamarlo Trinità]]* (1971, Enzo Barboni) y *[[Trinità & Bambino... e adesso tocca a noi]]* (1995, Enzo Barboni), encara que ista zaguera ya sin os suyos principals protagonistas.

*Trinidad* ye un pistolero con gran habilidat ta emplegar a suya arma, que bel día troba a dos cazadors de recompensas que levan con éls a un mexicano feriu que diz que nomás que yera l'amant d'a muller d'un "sheriff", y cuan os cazadors de recompensas creyeban que podeban matar-lo, ye *Trinidat* qui los mata a éls, continando lo suyo camín con o mexicano. Toz dos plegan en un lugarón, a on lo "sheriff" local mata a tres hombres que preteneban obligar-lo a liberar a un d'os suyos amigos engarcholaus. Pero *Trinidat* bie luego resulta estar o chirmano d'o presunto "sheriff", *Bambino*, que en realidat no ye un "sheriff" so que omás que una persona que ha matau a lo verdadero "sheriff" cuan marchaba enta lo lugar ta prener posesión d'o cargo y que l'ha suplantau mientres aspera que pleguen en o lugar os miembros d's suya banda, fuyius d'a mesma garchola que él. Encara que *Bambino* pretén que lo suyo chirmano marche a escape d¡o lugar, toz dos colaboran ta luitar contra lo *mayor Harriman*, un cabalero ganadero de caballos que quiere fer fuera a uns mormons d'as suyas propiedaz ta emplegar-las ta ferrainar a lo suyo propio ganau en ixas tierras. Cuan *Trinidad* que s'ha enamorau de dos mormonas, pretén que *Bambino* y la suya banda l'aduyen contra lo *mayor Harriman*, consigue convencer-lo en decir-les que los caballos no están marcaus y que son de gran valura.

A cinta s'ambienta en bel puesto indeterminau d'Estaus Unius en bel momento indeterminau d'o sieglo XIX, y las suyas escenas se filmoron en L'Aquila (Abruzos) y en os *[[Incir De Paolis Studios]]* en Roma y en bellas atras localizacions en o Lazio, incluyindo-ie Camerata Nuova, toz éls en Italia, y tamién en Almería en Andalucía en Espanya.

## Elenco

## Se veiga tamién
* Cine en 1970.
* Cintas de 1970.

## Referencias
Martín Miguel (Segovia)

**Martín Miguel** ye un municipio espanyol d'a comunidat autonoma de Castiella y Leyón que se troba en a provincia de Segovia. A suya población ye de 236 habitants (2022) en una superficie de 15,30 km² con una densidat de población de 15 hab/km².

## Referencias
Progresión d'o récord mundial masculín de 1.500 metros lisos

En iste articlo s'amuestra la **progresión d'o récord mundial masculín de [[1.500 metros lisos]]** dende l'anyo 1912 seguntes la *International Amateur Athletic Federation* (hue dita *[[World Athletics]]*).

## Progresión
### Récord absoluto

### Récord indoor

## Notas y referencias

## Vinclos externos
*  Progresión d'o récord mundial masculín de 1.500 metros lisos en *worldathletics*.
*  Progresión d'o récord mundial masculín de 1.500 metros lisos indoor en *worldathletics*.
Duncan Hales

**Duncan Hales**, naixiu de Dannevirke (Manawatu-Wanganui, Nueva Zelanda) o 22 de noviembre de 1947 y muerto en o Reino Uniu l'8 de chinero de 2024, estió un chugador de rugby neozelandés que chugaba en a posición d'ala, y que chugó con a selección masculina de rugby de Nueva Zelanda en os anyos 1972-1973 en un total de 27 partius.

## Clubs
Frans Janssens

**Frans Janssens**, naixiu de Turnhout (Anvers, Flandres) o 25 de setiembre de 1945 y muerto en Lier (Anvers, Flandres, Belchica) l'8 de chinero de 2024, estió un futbolista belga, activo en o mundo d'o fútbol dende 1963 dica 1984. En ixos anyos, chugó succesivament en o *[[KFC Turnhout]]*, o *[[Lierse SK]]*, o *[[Sint-Niklaasse SK]]* y lo *[[KVVOG Vorselaar]]*, en a posición de debantero. Amás, tenió dos participacions con a selección masculina de fútbol de Belchica, en a Copa Mundial de Fútbol de 1970 en Mexico y en a Eurocopa 1972 en Belchica, a on a suya selección plegó dica semifinals. Con o suyo equipo, lo *[[Lierse SK]]*, ganó una Copa de Belchica en 1969.
Ventura Pons

**Ventura Pons Sala**, naixiu de Barcelona (Barcelonés, Catalunya) lo 25 de chulio de 1945 y muerto en ixa mesma ciudat l'8 de chinero de 2024, estió un director cinematografico, guionista, productor ciematografico y director teatral catalán, activo en o mundo d'o teatro y dimpués d'o cine espanyol dende meyaus d'os anyos 1960 dica finals d'os anyos 2010, y con cuantos premios y honors recibius por o suyo treballo.

Morió como consecuencia d'una escanyadura.

## Filmografía
### Como director

### Como guionista

### Como productor

## Referencias

## Vinclos externos

*  Ventura Pons en Internet Movie Database.
*  Ventura Pons en Allociné.
Bohdan Shershun

**Bohdan Mykolayovych Shershun** (en ucrainés y alfabeto cirilico **Богдан Миколайович Шершун**, naixiu de Khmelnytskyi (Republica Socialista Sovietica d'Ucraína, Unión Sovietica, hue Ucraína) lo 14 de mayo de 1981 y muerto en Belchica l'8 de chinero de 2024, estió un futbolista ucrainés que chugaba como esfensa y que chugó succesivament en o *[[FC Dnipro Dnipropetrovsk]]*, o *[[PFC CSKA Moscú]]*, o *[[FC Dnipro Dnipropetrovsk]]*, l**[[Arsenal Kyiv]]'' (como cediu), l**Arsenal Kyiv* como titular, o *FC Kryvbas Kryvyi Rih* como cediu, o *FC Kryvbas Kryvyi Rih*, y lo *FC Volyn Lutsk''. Chugó tamién en a selección masculina de fútbol d'Ucraína sub-18, en a selección masculina de fútbol d'Ucraína sub-20 y en a selección masculina de fútbol d'Ucraína absoluta, partecipando en o Campionato d'Europa d'a UEFA sub-18 d'Alemanya 2000, a on o suyo equipo ganó una medalla d'archent, y en a Copa Mundial de Fútbol sub-20 d'Archentina 2001.

## Vinclos externos
Gun Shy (cinta de 2000)

***Gun Shy*** (títol orichinal en anglés, en aragonés ***Pistola medrosa***, estrenada en Aragón con o títol de ***Blanco perfecto***) ye una cinta de cine estausunidense de cine de comedia d'intriga estrenada l'anyo 2000, dirichida por Eric Blakeney seguntes un guión orichinal d'él mesmo, con una banda sonora orichinal de Rolfe Kent, una dirección de fotografía de Tom Richmond y una producción cinematografica de Sandra Bullock ta la productora cinematografica *[[Fortis Films]]*. L'elenco d'a cinta ye formau por Liam Neeson, Oliver Platt, Sandra Bullock, José Zúñiga, Michael DeLorenzo, Andrew Lauer, Mary McCormack, Mitch Pileggi, Louis Giambalvo, Rick Peters, Dusty Kay, Jerry Stahl, Michael Weatherly, David Carpenter, Tommy Morgan Jr., Roy Buffington, Hank Stratton, Frank Vincent, Frankie Ray, Taylor Negron, Joe Maruzzo, Manny Perry, Richard Schiff, Paul Ben-Victor, Gregg Daniel y Ben Weber, entre d'atros actors.

*Charlie Mayough* ye un achent encubierto d'a *[[Drug Enforcement Administration]]* que padeixe problemas gastrointestinals y d'ansiedat por o suyo treballo, como consecuencia d'una enretada fallida, a on morió lo suyo companyero. Tanimientres, os suyos chefes, *Lonny Burke* y *Dexter Helvenshaw*, refusan retirar-lo d'o caso. Destinau a Nueva York, en l'avión coincide con *Jeff Bleckner*, un psiquiatra que accepta tractar-lo como client. En a suya primera visita a lo psiquiatra, iste li demana de participar en una sesión de terapia de grupo, a on conta la suya vida y los suyos problemas, fendo-se amigo d'éls. Bien luego, ta los suyos problemas gastrointestinals, visita a *Judy Tipp*, conoixida como *La reina de l'[[enema]]*, por qui bien luego prencipia a sentir intrés amoroso. De tornada en o treballo, ha de participar en delicadas negociacions de lavada de diners y de manipulación d'o mercau bursátil, treballando ta *Fidel Vaillar*, lo fillo d'un destacau narcotraficant colombiano, enamorau d'o suyo guardaspaldas. Han de tractar con *Fulvio Nesstra*, representant d'a mafia de Nueva York y yerno d'un destacau mafioso, qui l'esperne. O tercero en o grupo de negociadors ye *Jason Cane*, que treballa en Wall Street. Encara que con muitas complicacions, as negociacions abanzan, pero cuan son amán de rematar, *Charlie Mayough* para cuenta que nada ye como pareixeba estar.

A cinta s'ambienta en a suya epoca actual (2000) en a ciudat estausunidense de Nueva York, y las suyas escenas se filmoron en Agoura y Los Angeles en California y en Nueva York en Nueva York.

## Elenco

## Se veiga tamién
* Cine en 2000.
* Cintas de 2000.

## Referencias
The Shepherd of the Hills (cinta de 1941)

:*Iste articlo ye sobre una cinta de cine de drama estausunidense estrenada en 1941; ta atros usos, se veiga *'The Shepherd of the Hills** y **The Shepherd of the Hills (cinta)***.

***The Shepherd of the Hills*** (títol orichinal en [[Idioma anglés|anglés]] d'a cinta, en [[Idioma aragonés|aragonés]] ***O pastor d'os puntals***, estrenada en [[Aragón]] con o suyo títol traduciu enta lo [[Idioma castellano|castellano]] como ***El pastor de las colinas**') ye una cinta de cine de drama de cine estausunidense estrenada l'anyo 1941, dirichida por Henry Hathaway seguntes un guión adaptau por Stuart Anthony y Grover Jones (basau en a novela *[[The Shepherd of the Hills (novela)|The Shepherd of the Hills]]*, que heba publicau Harold Bell Wright en l'anyo 1907), con una dirección de fotografía de W. Howard Greene y Charles Lang, una banda sonora orichinal de Gerard Carbonara y una producción cinematografica de Jack Moss ta la productora cinematografica *[[Paramount Pictures]]*. Fan parte de l'elenco d'a cinta, en os suyos papels principals, os actors John Wayne, Betty Field, Harry Carey, Beulah Bondi, James Barton, Samuel S. Hinds, Marjorie Main, Ward Bond, Marc Lawrence, John Qualen, Fuzzy Knight, Tom Fadden, Olin Howland y Dorothy Adams, entre d'atros.

Un choven forano plega en os montes Ozark ta vivir-ie, trobando-se en primeras con a simpatía d'os habitants d'o lugar, por a suya simpatía, y porque en plegar-ie ha aduyau a *Jim Lane*, a qui la Policía heba feriu cuan cosiraba una destilería clandestina d'a familia Matthews. Tanimientres, os suyos nuevos vecinos son chents desconfiadas y malautas d'odio. Amás, un d'os vecinos, *Matt*, no li amuestra garra simpatía, y amás ye obsesionau con una falereta: matar a su pai, a qui considera culpable d'a muerte de su mai. Y *Matt* ye l'hereu d'una grancha que *Jim* li aconsella de mercar, estando amás o pai de *Sammy Lane*, qui bien luego s'enamora d'o forano. Ta embolicar encara mas a situación, *Matt* ye enfrontinau con *Wash Gibbs*, qui diriche una colla de bandoleros en a redolada.

A cinta s'ambienta en epoca indeterminada de finals d'o sieglo XIX en Arkansas y las suyas escenas se filmoron en Branson en Missouri y en bellas localizacions en California, incluyindo-ie los *[[Paramount Studios]]* en Los Angeles.

## Elenco

## Se veiga tamién
* Cine en 1941.
* Cintas de 1941.

## Referencias

## Vinclos externos
Eurocopa de Fútbol de 2028

**La Eurocopa de Fútbol 2028**, **Euro 2028** u **Eurocopa 2028**, y de nombre oficial **UEFA Euro 2028**, ye la proxima y deciuitena edición d'a Eurocopa de Fútbol de seleccions nacionals perteneixients a la UEFA.

Lo 10 d'octubre de 2023, la UEFA, designó oficialment a las federacions d'Escocia, Gales, Inglaterra, Irlanda d'o Norte y la Republica d'Irlanda como las siedes oficials, o torneo ye programau pa chugar-se de chunyo a chulio de 2028, a disputar-se en diferents ciudats siedes d'ixos países.

## Vinclos externos
Eurocopa de Fútbol de 2032

**La Eurocopa de Fútbol 2032**, **Euro 2032** u **Eurocopa 2032**, y de nombre oficial **UEFA Euro 2032**, estará la vintena edición d'a Eurocopa de Fútbol de seleccions nacionals perteneixients a la UEFA que se ferá en Turquía y Italia se competirá en diferents ciudats siedes d'ixos países.

## Vinclos externos
Progresión d'o récord mundial masculín de 5.000 metros lisos

En iste articlo s'amuestra la **progresión d'o récord mundial masculín de [[5.000 metros lisos]]** dende l'anyo 1912 seguntes la *International Amateur Athletic Federation* (hue dita *[[World Athletics]]*).

## Progresión
### Récord absoluto

### Récord indoor

## Notas y referencias

## Vinclos externos
*  Progresión d'o récord mundial masculín de 5.000 metros lisos en *worldathletics*.
*  Progresión d'o récord mundial masculín de 5.000 metros lisos indoor en *worldathletics*.
Alien 3

***Alien 3*** (títol orichinal, estrenada en Aragón con o suyo títol orichinal) ye una cinta de cine estausunidense de cine de terror y cine de ciencia-ficción estrenada l'anyo 1992, dirichida por David Fincher seguntes un guión adaptau por David Giler, Walter Hill y Larry Ferguson (basau en una historia de Vincent Ward, basada a la vegada en os personaches creyaus por Dan O'Bannon y Ronald Shusett ta *[[Alien (cinta)|Alien]]*, la primera cinta d'a franquicia *[[Alien (franquicia)|Alien]]*), con una banda sonora orichinal d'Elliot Goldenthal, una dirección de fotografía d'Alex Thomson y una producción cinematografica de Gordon Carroll, David Giler y Walter Hill ta la productora cinematografica *[[Brandywine Productions]]*. Conta con un elenco d'actors formau por Sigourney Weaver, Charles S. Dutton, Charles Dance, Brian Glover, Ralph Brown, Paul McGann, Danny Webb, Lance Henriksen, Tom Woodruff Jr., Pete Postlethwaite, Peter Guinness, Danielle Edmond, Christopher Fairbank, Phil Davis, Vincenzo Nicoli, Leon Herbert, Niall Buggy, Hi Ching, Carl Chase, Clive Mantle y DeObia Oparei, en os suyos papels principals.

En ista tercer cinta d'a saga, contina la historia dende lo momento que remató la cinta anterior, *[[Aliens]]* (1986, James Cameron), y conta cómo dimpués d'albandonar a planeta ocupada por os aliens, a nau espacial padeixe un accident y plega en una planeta emplegada como garchola ta delincuents violentos masculins, estando la sola supervivient d'a nau la *tenient Ripley*, en haber muerto toz os atros ocupants d'a nau. Tanimientres, *Ripley*, en recuperar a consciencia, demana una autopsia d'o cuerpo d'a nina falleixida, en creyer que la causa d'a suya muerte puet haber estau un alien y no pas a un afogamiento como aparentment pareix. Lo medico d'a garchola la fa, y no troba cosa destacable, pero amás o director d'a garchola no creye pas lo que li conta *Ripley*, dica que no prencipian a disapareixer reclusos d'a garchola. *Ripley*, con l'aduya d'o medico y d'o líder relichioso d'os reclusos, que s'han convertiu en un grupo relichioso "sui generis", preba de destruyir a los aliens, sabendo que la companyía que ye a lo cudiau d'oo transporte interestelar y d'aa presón nomás tien intrés que en a supervivencia de l'alien, que piensa emplgar en a suya división d'armas biolochicas, y ta éls ixo ye por dencima d'a vida d'os reclusos y de *Ripley*.

A cinta s'amienta en una planeta ficticia en o espacio exterior en o futuro y las suyas escenas se filmoron en Northumberland y Durham (incluyindo-ie Seaham) en o Reino Uniu, amás d'os *[[Pinewood Studios]]* en Buckinghamshire y os *[[20th Century Fox Studios]]* en Los Angeles (California, Estaus Unius).

Se tracta d'una cinta que ha recibiu cuantos premios y nominacions, en destacando una nominación a los Premios Oscar en a suya 65<sup>ena</sup> edición a los Millors Efectos Visuals, y una nominación a los Premios BAFTA en a suya 46<sup>ena</sup> edición a los Millors Efectos Especials.

## Elenco

## Se veiga tamién
* Cine en 1992.
* Cintas de 1992.

## Referencias

## Vinclos externos